section_heading: Korištenje pojma
paragraph_text: Pojam "prosvjetiteljstvo-iluminizam" (njemački Aufklärung, engleski Enlightenment, talijanski illuminismo) proizlazi iz francuske filozofije kao istovrjednik francuskog pojma Lumières (prvi ga je put koristio Dubos 1733. a postao je uobičajen oko 1751.). Na njemačkom govornom području ustalio se pojam Aufklärung (od aufklären = osvjetliti; sich aufklären = razbistriti) prema Kantovom eseju iz 1784. "Beantwortung der Frage: Was ist Aufklärung?" ("Odgovoriti na pitanje: što je to prosvjetiteljstvo?").